open-index/open-wikipedia-markdown huggingface dataset:
Τρίγλυφος

[thumb|right|250px|Εναλλαγή τρίγλυφων και [μετόπη|μετόπων στην ζωφόρο του ναού Γ στον Σελινούντα]]
Η **τρίγλυφος** (ή **τρίγλυφο**, πληθ. **τρίγλυφα**) είναι στοιχείο της αρχαίας ελληνικής αρχιτεκτονικής. Ονομάζεται τρίγλυφο από την χαρακτηριστική του εμφάνιση, η οποία επιτυγχάνεται όταν επάνω στην τετράπλευρη πλάκα ή επιφάνεια σκαλιστούν δύο μεσαία αυλάκια, που ονομάζονται γλυφές, και δύο λεπτότερα ακραία αυλάκια, οι ημιγλυφές. Όταν έχουμε τις δύο γλυφές, λείπουν όμως οι ημιγλυφές, τότε το ίδιο σχέδιο ονομάζεται **δίγλυφο** αντί για τρίγλυφο. 
## Προέλευση και ερμηνεία
Τρίγλυφα παρουσιάστηκαν τον 7ο αιώνα π.Χ. ως διαρρυθμιστικό και διακοσμητικό στοιχείο της ζωφόρου στον δωρικό ρυθμό και συναντάται ιδιαίτερα στους ιερούς ναούς. Επειδή δεν έχουμε στοιχεία περί της προέλευσης των τριγλύφων, οι κλασικοί αρχαιολόγοι βασίζονται στην καθιερωμένη ερμηνεία που θέλει την τρίγλυφο να είναι παραδοσιακή διακοσμητική απομίμηση σε μάρμαρο του εξωτερικά ορατού προγενέστερου αρχιτεκτονικού στοιχείου της εσωτερικής ένωσης οριζόντιων ξύλινων δοκών και κάθετα στο επιστύλιο στους αρχαϊκούς ελληνικούς ναούς των πιο αρχαιότερων χρόνων. Αντίθετα με την ερμηνεία αυτή υπάρχει και μια σύγχρονη εικασία, σύμφωνα με την οποία τα τρίγλυφα των ζωφόρων είχαν μόνο διακοσμητικό χαρακτήρα και δεν προέρχονται από την ξύλινη κατασκευή των αρχαϊκών ναών. Στην ελληνιστική εποχή συναντούμε και τρίγλυφα, από τα οποία απουσιάζουν οι γλυφές εντελώς, ενώ είναι διακοσμημένα με ανάγλυφους τρίποδες, σκεύη σπονδών ή άλλων παρόμοιων αντικειμένων. Τέτοιου είδους τρίγλυφα συναντούμε στα μικρά προπύλαια της Ελευσίνας και σε ένα επεξεργασμένο μάρμαρο στη Σάμο.

## Πηγές
* N. Weickenmeier: *Theorienbildung zur Genese des Triglyphon*. 1985.
* E.-L. Schwandner: *Der ältere Porostempel der Aphaia auf Aegina*. 1985, S. 117 ff.
* Dieter Mertens: *Der alte Heratempel in Paestum und die archaische Baukunst in Unteritalien*. 1993, S. 103 ff.

## Παραπομπές


Κατηγορία:Αρχαιοελληνική αρχιτεκτονική
Κατηγορία:Αρχιτεκτονικά στοιχεία κτιρίων
Κατηγορία:Διακοσμητικά
Mars

Η λατινoγενής ονομασία **Mars** μπορεί να αναφέρεται:

* Στη λατινική μυθολογία στο θεό του πολέμου Μαρς

## Εταιρείες
* Στη σοκολάτα Mars (σοκολάτα) της σοκολατοβιομηχανίας Mars, Incorporated.
* Στη γερμανική εταιρεία Mars (μοτοσυκλέτα) που δραστηριοποιήθηκε από το 1873 ώς το 1958.

## Γεωγραφία
* Στην πόλη Μαρς (πενσυλβάνια) που ανήκει στην Πενσυλβάνια των ΗΠΑ.
Μετόπη

[thumb|right|250px|Εναλλαγή [τρίγλυφος|τρίγλυφων και **μετοπών** στην ζωφόρο του ναού Γ στον Σελινούντα]]
Η **μετόπη** (αρχ. ελλ. *ενδιάμεσο κενό*) είναι στοιχείο της αρχαίας ελληνικής αρχιτεκτονικής. Πλαισιώνεται πάντα από τρίγλυφα δεξιά και αριστερά σχηματίζοντας εν σειρά την ζωφόρο του δωρικού ρυθμού. 
## Προέλευση
Η μετόπη εμφανίστηκε ως αποτέλεσμα της διαρρύθμισης και διακόσμησης της ζωφόρου μέσω τριγλύφων.
## Καλλιτεχνική περιγραφή
Αρχικά οι μετόπες ήταν ανοικτές, στις οποίες τοποθετούσαν αγγεία ή κρανία των θυσιασμάτων, ενώ αργότερα επικράτησαν οι κλειστές μετόπες από πλάκες ζωγραφισμένες ή ανάγλυφες. Το περιεχόμενο των μετοπών αλληλοσχετιζόταν θεματικά, έτσι ώστε το σύνολο των μεμονωμένων σκηνών να σχηματίζει μια γενικότερη εικόνα κάποιου ιστορικού ή μυθικού γεγονότος. Οι μετόπες που διακοσμούσαν τον σηκό του ναού του Δία στην Ολυμπία παρουσίαζαν τους δώδεκα άθλους του Ηρακλή και ήταν μοιρασμένοι σε δύο μέρη, ανά έξι μετόπες σε κάθε μια από τις δύο στενές πλευρές του ναού. Άλλοι ναοί ήταν διακοσμημένοι με μετόπες με σκηνές της αρπαγής της Ευρώπης, της αρπαγής ενός κοπαδιού αγελάδων από τους Διόσκουρους, της Αργοναυτικής εκστρατείας, του πολέμου της Τροίας, μαχών με Κενταύρους, της Αμαζονομαχίας, της Γιγαντομαχίας και άλλες παρόμοιες σκηνές. Παρόλο που οι μικρές διαστάσεις των μετοπών δεν επέτρεπαν πολυσύνθετα έργα, τα γλυπτά αυτά ήταν στην πλειοψηφία τους από τα καλύτερα έργα τέχνης, με εξέχον παράδειγμα τις περίφημες μετόπες του Παρθενώνα.

## Αρχιτεκτονική περιγραφή
Οι μετόπες είναι στενά συνδεδεμένες με τα τρίγλυφα. Συνήθως είναι κατασκευασμένες ως αυτόνομα οικοδομικά υλικά σε σχήμα τετράγωνο ή ορθογώνιο.

## Πηγές
* Walter Hatto Groß: Metope 2). In: Der Kleine Pauly (KlP). Band 3, Stuttgart 1969, Sp. 1279.
* Luca Giuliani: *Die archaischen Metopen von Selinunt.* von Zabern, Mainz 1979, ISBN 3-8053-0287-8
* Heinz Kähler: *Das griechische Metopenbild.* Münchner verlag, München 1949

## Εξωτερικοί σύνδεσμοι
* 

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
Φλοιός

Η έννοια, λέξη ή όρος **φλοιός** μπορεί να αναφέρεται:

## Βιολογία & Ιατρική

*Στην Ιατρική ο φλοιός είναι η εξωτερική στιβάδα οργάνου ή μέλους τού σώματος η οποία έχει ξεχωριστή δομή και λειτουργία και ειδικότερα:
**Στον εγκεφαλικό φλοιό μια δομή στον εγκέφαλο των σπονδυλωτών.
**Στον όρο οπτικό φλοιό που αναφέρεται στον πρωτοταγή οπτικό φλοιό.
**Στον κινητικό φλοιό έναν όρο που περιγράφει τις περιοχές του εγκεφαλικού φλοιού που εμπλέκονται στο σχεδιασμό, τον έλεγχο και την εκτέλεση εκούσιων κινητικών λειτουργιών.  
*Στη βοτανική, στον φλοιό που είναι το σύνολο των ιστών που αποτελούν το εξωτερικό περίβλημα των ριζών ή καρπών ή κορμών ή κλαδιών των φυτών.

## Φυσική & πληροφορική
*Φλοιός ή κέλυφος (αγγλικός όρος: shell) στην επιστήμη υπολογιστών είναι ένα τμήμα λογισμικού το οποίο παρέχει μία διασύνδεση προς τους χρήστες.
*Στην πυρηνική φυσική  στον ηλεκτρονιακό φλοιό που αφορά στην περιοχή κίνησης ενός ηλεκτρονίου. 
*Στην πυρηνική φυσική στο φλοιό σθένους.

## Στη Γεωλογία
*Στον γήινο φλοιό το επιφανειακό στρώμα του πλανήτη Γη.
24101 Κασίνι

Ο **Κασίνι (Cassini)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1999 από τον Αμερικανό αστρονόμο Charles W. Juels.

## Εξωτερικοί σύνδεσμοι
*Τροχιά από το JPL (Java)

Κασίνι
Δήμος Σκαλτσάς

Ο **Δήμος Σκαλτσάς** (ή Σκαλτσοδήμος) ήταν οπλαρχηγός της Ελληνικής Επανάστασης από την Ανατολική Στερεά Ελλάδα.

## Βιογραφικό
Γεννήθηκε στην Αρτοτίνα Φωκίδας και όταν ήταν νέος υπηρέτησε στην Αυλή του Αλή Πασά. Στις 28 Μαρτίου του 1821 ξεκίνησε την επανάσταση στην ιδιαίτερη πατρίδα του μαζί με τους Αναγνώστη Λιδωρίκη και παπα-Γιώργη Πολίτη. Τον Μάιο του 1821, ύστερα από την Μάχη της Γραβιάς, μαζί με τον Γιάννη Γκούρα και τον Αντρίτσο Σαφάκα, κατέλαβε τη θέση *Αετός* για να χτυπήσει τους Τούρκους στην Υπάτη, κυκλώθηκε όμως με τους άντρες του από 1.500 Τουρκαλβανούς και αναγκάστηκε να υποχωρήσει. Στις 2 Απριλίου του 1822 μαζί με τον Σαφάκα, τον Δυοβουνιώτη και τον Μήτσο Κοντογιάννη νίκησε το Δράμαλη στην περιοχή της Υπάτης ενώ διακρίθηκε και στην Μάχη της Άμπλιανης.

Γιος του ήταν ο Βασίλειος Σκαλτσοδήμος.

## Πηγή
* Εγκυκλοπαίδεια Πάπυρος Λαρούς Μπριτάννικα, τ.46

## Αναφορές


Κατηγορία:Οπλαρχηγοί του 1821
Ανθοκομία

thumb|right|Ένα θερμοκήπιο όπου φαίνεται η ποικιλομορφία των ανθοκομικών φυτών.Η **Ανθοκομία** αποτελεί ιδιαίτερο επιστημονικό κλάδο της Γεωπονίας με κύριο αντικείμενο έρευνας και μελέτης την καλλιέργεια και χρησιμοποίηση ανθοφόρων φυτών προς τον καλλωπισμό και τη βελτίωση του περιβάλλοντος.

Στον όρο της  Ανθοκομίας για πολλούς περιλαμβάνεται και η καλλωπιστική κηποκομία, ενώ σε χώρες με ανεπτυγμένη καλλιέργεια λουλουδιών αποτελεί ιδιαίτερο κλάδο της κηποκομίας, ή κηπουρικής. Υπό αυτή τη διάκριση η ανθοκομία περιλαμβάνει την καλλιέργεια ανθοφόρων φυτών για εμπορική χρήση, είτε σε γλάστρες είτε των κομμένων λουλουδιών τους, για διακοσμήσεις και καλλωπιστικές συνθέσεις.
Η ανθοκομία ως γεωργικός κλάδος αποτελεί εξειδικευμένη δραστηριότητα με ιδιαίτερες απαιτήσεις γνώσεων και ικανοτήτων καθώς και σημαντική επένδυση σε κεφάλαια. Οι απασχολούμενοι στον κλάδο αυτό, είτε ως βοτανολόγοι είτε κυρίως ως καλλιεργητές αποκαλούνται γενικά **ανθοκόμοι**. Ως ερασιτεχνική δραστηριότητα θεωρείται από τις πλέον ευγενέστερες με ταχεία μάλιστα ανταπόδοση ικανοποίηση και απόλαυση της όποιας ενασχόλησης και δαπάνης γι αυτήν.
 
Γενικά η ύπαρξη χώρων πράσινου και ειδικότερα λουλουδιών τόσο σε χώρους διαμονής όσο και εργασίας αποτελεί σημαντικό παράγοντα των συνθηκών ζωής επηρεάζοντας ευμενώς  την μεταξύ των ανθρώπων ψυχική διάθεση εκτός την προστασία που παρέχουν σε ρύπους του περιβάλλοντος.
Σχεδόν όλοι οι αρχαίοι λαοί φέρονται να είχαν αναγνωρίσει την αξία της ανθοκομίας όπως αυτή καταμαρτυρείται από τα διάφορα τεχνουργήματα και ζωγραφικές απεικονίσεις που έχει φέρει στο φως η αρχαιολογική σκαπάνη, όπως π.χ. ανθέμια και κιονόκρανα κορινθιακά, ή τα λωτόμορφα αιγυπτιακά κ.λπ., ενώ πολλοί υπήρξαν ερευνητές των φυτών, πρώιμοι βοτανολόγοι. 
Πρώτα καλλωπιστικά φυτά που χρησιμοποιήθηκαν από τους αρχαίους λαούς ήταν τα πιο ενδιαφέροντα αυτοφυή του χώρου τους. Στη συνέχεια με την ανάπτυξη του εμπορίου, εξερευνητές και βοτανολόγοι ανέλαβαν αρχικά το εμπόριο των καλλωπιστικών φυτών. Με το πέρασμα των αιώνων άρχισαν και τα φυτά να αξιολογούνται και να αναπτύσσεται η καλλιέργεια καθώς και η μετάλλαξη αυτών με διασταυρώσεις για μεγαλύτερη εμπορική απόδοση.

Σήμερα ο αριθμός των καλλωπιστικών φυτών είναι ιδιαίτερα μεγάλος ενώ συνεχώς όλο και νέα είδη γίνονται γνωστά

## Πηγές
• "Εγκυκλοπαίδεια Πάπυρος Larousse Britannica” τομ.9ος, σελ.166.

## Εξωτερικοί σύνδεσμοι

* USDA - Εθνική Στατιστική Υπηρεσία καλλιεργειών και ανθοκομίας
* Πανεπιστήμιο της Φλόριδας
* Επιτροπή κομμένων ανθέων Καλλιφόρνιας
* Εθνικό Πανεπιστήμιο Πενσυλβάνιας - Τμήμα οπορωκηπευτικών
* Πανεπιστήμιο της Μινεσότα - Florifacts 
* Εθνικό Πανεπιστήμιο Β. Καρολίνας - Κέντρο Πληροφοριών Ανθοκομίας
*Ανοικτός Κατάλογος Έργου: Ανθοκόμων - καλλιεργητών. 


Κατηγορία:Γεωπονία
Κατηγορία:Φυτοκομία και κηπουρική
Άνθος (μυθολογία)

Στην Ελληνική Μυθολογία  ο **Άνθος** ήταν γιος του Αυτονόου και της Ιπποδάμειας, αδελφός του Ακάνθου και της Ακανθίδος. 
Τούτον φέρεται κατά τους μύθους να τον κατασπάραξαν τα άλογα του πατέρα του, όταν τότε οι Ολύμπιοι θεοί βλέποντας τη σκηνή, τον λυπήθηκαν και τον μεταμόρφωσαν στο ομώνυμο μικρό πτηνό, που όταν ακούει χλιμιντρίσματα αλόγων έχει την φωνητική ικανότητα να τα επαναλαμβάνει εγκαταλείποντας με τρόμο την περιοχή.

Περί του πτηνού αυτού κάνει λόγο ο Αριστοτέλης στο έργο του «*Περί τα ζώα ιστορίαν*» όπου διηγείται ότι το πτηνό αυτό ζει σε όχθες ποταμών και ελών και τρέφεται με χλόη και σκώληκες έχοντας πτέρωμα με θαυμάσιους χρωματισμούς και ότι εχθρεύεται κυρίως τα άλογα παρότι μιμείται τη φωνή τους.

## Πηγές
* *Νεώτερον Εγκυκλοπαιδικόν Λεξικόν Ηλίου, τομ.2ος, σελ.838.
* *Εγκυκλοπαίδεια Πάπυρος Λαρούς Μπριτάννικα''  τομ. 9ος,  σελ.173. 

Ανθος
Κιουρί

Το επίθετο ή μονάδα μέτρησης **Κιουρί** (Curie) μπορεί να αναφέρεται:

*Στη Μαρία Σκουοντόφσκα-Κιουρί, γαλλίδα φυσικό και χημικό πολωνικής καταγωγής
*Στον Πιερ Κιουρί, γάλλο φυσικό ο οποίος ασχολήθηκε με την κρυσταλλογραφία, τον μαγνητισμό και τη ραδιενέργεια.
*Στην Εύα Κιουρί-Λαμπουίς Γαλλίδα συγγραφέα.
*Στο Μουσείο Μαρίας Σκουοντόφσκα-Κιουρί

## Μονάδες μέτρησης
Στην Κιουρί (μονάδα μέτρησης) (CI) 

## Δείτε επίσης
Το χημικό στοιχείο Κιούριο

Κατηγορία:Επώνυμα
Ιωάννης Σκαλτσούνης

Ο **Ιωάννης Σκαλτσούνης** (1824-1905) ήταν νομομαθής, λόγιος και βουλευτής από την Κεφαλλονιά.
## Βιογραφικό
Γεννήθηκε στο Ληξούρι. Σπούδασε στην Ιόνιο Ακαδημία και αναγορεύθηκε διδάκτωρ του Δικαίου στο Πανεπιστήμιο της Πίζας και εργάστηκε σε διάφορες ιταλικές πόλεις και στην Κωνσταντινούπολη. Στη διάρκεια της Κρητικής Επανάστασης (1866-1869) υπήρξε μέλος της *Κεντρικής υπέρ των Κρητών Επιτροπής* που ενίσχυε τους επαναστάτες με χρήματα και εφόδια και το 1880 του ανατέθηκε η σύνταξη της Κρητικής Νομοθεσίας. Αναγορεύτηκε επίτιμος διδάκτωρ της Θεολογικής Σχολής του Πανεπιστημίου Αθηνών και διετέλεσε βουλευτής Κεφαλληνίας στην ελληνική βουλή. Πέθανε το 1905 στα Χανιά.

Δημοσίευσε τις εξής μελέτες:
* *Μελέται επί των αστικών νόμων της Ιονίου Πολιτείας*
* *Σκέψεις περί της εν Ελλάδι βιομηχανίας*
* *Ο άνθρωπος και ο υλισμός* (στα ιταλικά)
* *Ψυχολογικαί μελέται*
* *Περί γενέσεως του ανθρώπου*

## Παραπομπές


## Πηγές

* Εγκυκλοπαίδεια Πάπυρος Λαρούς Μπριτάννικα, τ.46

Κατηγορία:Βουλευτές Κεφαλληνίας
Κατηγορία:Έλληνες λόγιοι του 19ου αιώνα
Κατηγορία:Έλληνες νομικοί
Χρυσόθεμις (του Σταφύλου)

Ένα από τα πολλά μυθικά πρόσωπα που αναφέρονται στην Ελληνική Μυθολογία ήταν και η **Χρυσόθεμις**,  η σύζυγος του Σταφύλου, (γιου του Διονύσου ή του Θησέα) και μητέρα της Μολπαδίας, της Παρθένου και της Ροιούς.

Όπως σημειώνει ο Διόδωρος από την ένωση της Ροιούς με τον Απόλλωνα γεννήθηκε ο Άνιος.

## Πηγές
• "Εγκυκλοπαίδεια Πάπυρος Larousse Britannica” τομ.6οςς, σελ.361.

Κατηγορία:Πρόσωπα της ελληνικής μυθολογίας
Χρυσόθεμις (του Καρμάνορος)

Μεταξύ των προσώπων που περιλαμβάνονται στην Ελληνική Μυθολογία είναι και η **Χρυσόθεμις** η κόρη του Καρμάνορος από την Κρήτη. Ήταν η μητέρα του ποιητή Φιλάμμωνα, ή Φιλάμμονος.

Η Χρυσόθεμις αυτή θεωρούταν πως ήταν εκείνη που πρωτοθεσμοθέτησε μουσικούς αγώνες.

## Πηγές
* "Εγκυκλοπαίδεια Πάπυρος Larousse Britannica” τομ.61ος, σελ.361.

Κατηγορία:Πρόσωπα της ελληνικής μυθολογίας
Σαρλ Λουί Λ' Εριτιέ ντε Μπρυτέλ

Ο **Σαρλ Λουί Λ' Εριτιέ ντε Μπρυτέλ** (Charles Louis L'Héritier de Brutelle, 15 Ιουνίου 1746 – 18 Αυγούστου 1800) ήταν Γάλλος βοτανολόγος και δικαστικός. Καταγόταν από ανώτερη κοινωνική τάξη των Παρισίων, με διασυνδέσεις προς την βασιλική αυλή της Γαλλίας. Οι διασυνδέσεις αυτές του εξασφάλισαν τη θέση του επιθεωρητή ύδρευσης και δασών στην γαλλική πρωτεύουσα στην ηλικία των 26 ετών.  Υπό τη θέση εκείνη, ο Λ' Εριτιέ διεξήγαγε διάφορες έρευνες σε γηγενή δέντρα και θάμνους, ενώ επίσης ασχολήθηκε με την εξωτική χλωρίδα.

Πεθαίνοντας άφησε ένα φυτολόγιο με γύρω στα 8.000 είδη και μία βοτανική βιβλιοθήκη.

Κατά την αναφορά στον βοτανολόγο, χρησιμοποιείται  η συντομογραφία **L'Herit.**.

## Έργα
*  ''Stirpes Novae aut minus cognitae, quas descriptionibus et iconibus illustravit...'' Paris, ex typographia Philippi-Dionysii Pierres (1784) - (1791) - on line, Gallica
* *Sertum Anglicum seu Plantae Rariores quae in Hortis juxta Londinum, Imprimis in Horto Regio Kewensi Excoluntur, ab Anno 1786 ad Annuum 1787 Observatae.* (σειρά εκδόσεων, 1789-1793, παρότι η σελίδα τίτλου αναφέρει το έτος 1788: Δείτε δοκίμιο του  Stafleu, που αναφέρεται στην επιπλέον βιβλιογραφία).
*  ''Geraniologia, seu Erodii, Pelargonii, Geranii, Monsoniae et Grieli, Historia iconibus illustrata,'' Parisii, Typo Petri-Francisci Didot (1787-1788, 1792), plates by Pierre-Joseph Redouté on line.   
*  ''Cornus: specimen botanicum sistens descriptiones et icones specierum corni minus cognitarum,'' Parisiis, Typis Petri-Francisci Didot, (1788).  MGB Library, on Line. 
* "Mémoire sur un nouveau genre de plants appelé Cadia", *Magasin encyclopédique,* (1795)

## Αναφορές


## Επιπλέον βιβλιογραφία
* Sir Joseph Banks, 1958, *The Banks Letters. A Calendar of the manuscript correspondence of Sir Joseph Banks.* Edited by Warren R. Dawson.
* James Britten and B. B. Woodward, 1905, "L’Héritier’s Botanical Works". *The Journal of Botany. v. 43:266-273; 325-329*.
* Günther Buchheim, "A bibliographical account of L’Héritier’s ‘Stirpes novae’." Huntia, v. 2:29-58. 1965.
* Georges Cuvier, 1819, *Recueil des Éloges Historiques, v. 1:109-133*.
* Théodore J. E. Hamy, 1905, **.
* Frans A. Stafleu, 1963, *L’Héritier de Brutelle: the man and his work*, Sertum Anglicum, facs. ed. xiii-xliii. Hunt Botanical Library, Pittsburgh.
* Arthur Robert Steele, 1964, *Flowers for the King*.

Κατηγορία:Γάλλοι βοτανολόγοι
24103 Ντεθουρύ

Ο **Ντεθουρύ (Dethury)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Aνακαλύφθηκε στις 9 Νοεμβρίου 1999 από τον Αμερικανό αστρονόμο Charles W. Juels.

## Εξωτερικοί σύνδεσμοι
*Τροχιά από το JPL (Java)

Ντεθουρι
Αλεξάντερ Στιούαρτ Μάρρεϊ

Ο **Αλεξάντερ Στιούαρτ Μάρεϊ** (*Alexander Stuart Murray*, 8 Ιανουαρίου 1841 - Μάρτιος 1904) ήταν Σκωτσέζος αρχαιολόγος.

## Βιογραφικά στοιχεία
Γεννήθηκε στις 8 Ιανουαρίου 1841 στο Άρμπροθ (*Arbroath*). Εκεί πήγε σχολείο, στο *Royal High School* του Εδιμβούργου. Σπούδασε στο πανεπιστήμιο του Εδιμβούργου και στο Πανεπιστήμιο του Βερολίνου. Διορίστηκε στο Βρετανικό Μουσείο το 1867 ως βοηθός στο τμήμα Ελληνικών και Ρωμαϊκών αρχαιοτήτων και διαδέχτηκε εκεί τον Τσαρλς Τόμας Νιούτον το 1886. Διηύθυνε αρχαιολογικές ανασκαφές στην Κύπρο το 1894-1896. Τιμήθηκε για τις υπηρεσίες του με τίτλους από το Πανεπιστήμιο της Γλασκόβης το 1887 και αναγορεύτηκε αντεπιστέλλον μέλος της Πρωσικής Ακαδημίας Επιστημών το 1990.

## Συγγράμματα
* Εξέδωσε το 1873 το *Εγχειρίδιο της Μυθολογίας* (*Manual of Mythology*)
* Εξέδωσε το 1880-1883 την *Ιστορία της Ελληνικής Γλυπτικής* (*History of Greek Sculpture*) που έγινε standard work.
* Εξέδωσε το 1992 το *Εγχειρίδιο της Ελληνικής Αρχαιολογίας* (*Handbook of Greek Archaeology*)
* Εξέδωσε το 1898 το *Portfolio* περί ελληνικά μπρούτζινα 
* έγραψε επίσης πολλά άρθρα αρχαιολογικού περιεχομένου

## Παραπομπές


## Εξωτερικοί σύνδεσμοι
* 

Κατηγορία:Σκωτσέζοι αρχαιολόγοι
Κατηγορία:Αρχαιολογία στην Κύπρο
Ιωάννης Σταθόπουλος

Ο **Ιωάννης Σταθόπουλος** (1934 -2021) ήταν Έλληνας πολιτικός.
## Βιογραφικά στοιχεία
Γεννήθηκε στην Αθήνα και είναι γιος του Παναγιώτη Σταθόπουλου. Αδελφός του ήταν ο νομικός και ακαδημαϊκός Μιχαήλ Σταθόπουλος. Αποφοίτησε από τη Σχολή Ναυτικών Δοκίμων και υπηρέτησε ως αξιωματικός στο Πολεμικό Ναυτικό. Κατά τη διάρκεια της Χούντας των Συνταγματαρχών συμμετείχε στο Κίνημα του Ναυτικού, συνελήφθη και φυλακίστηκε. Το ίδιο έτος αποστρατεύθηκε από το Πολεμικό Ναυτικό, επανήλθε όμως μετά την πτώση της δικτατορίας προαχθείς με τον βαθμό του αντιπλοιάρχου. Τον Οκτώβριο του 1974 παραιτήθηκε για να λάβει μέρος στις βουλευτικές εκλογές με την υποστήριξη της Νέας Δημοκρατίας, με την οποία και εξελέγη βουλευτής Λακωνίας. Από τότε εκλεγόταν συνεχώς μέχρι το 1993, οπότε και εξελέγη για τελευταία φορά βουλευτής Λακωνίας. 

Την περίοδο 1991 - 1993 διετέλεσε υφυπουργός Εθνικής Άμυνας.

Απεβίωσε σε ηλικία 87 ετών στις 31 Οκτωβρίου 2021.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Λακωνίας
Κατηγορία:Έλληνες υφυπουργοί Εθνικής Άμυνας
Άντολφ Μπέττιχερ

Ο **Άντολφ Μπέττιχερ** (*Adolf Bötticher*, 12 Δεκεμβρίου 1842 - 9 Ιουνίου 1901) ήταν Γερμανός αρχιτέκτονας, κριτικός τέχνης, και αρχαιολόγος.

## Βιογραφικά στοιχεία
Γεννήθηκε στις 12 Δεκεμβρίου 1842 στο Μπλούμπεργκ. Σπούδασε στο Βερολίνο και διηύθυνε αρχαιολογικές ανασκαφές στην Ελλάδα από το 1875 ως το 1877. Μετά ήταν εκδότης του περιοδικού *Wochenblatt für Architekten und Ingenieure*. Διετέλεσε έφορος των Κτιρίων και Μνημείων της Ανατολικής Πρωσίας και προάχθηκε σε κρατικό έφορο το 1891 και εν συνεχεία διορίστηκε διευθυντής των Μνημείων της Ανατολικής Πρωσίας. Απεβίωσε στις 9 Ιουνίου 1901 στο Καλίνινγκραντ.

## Συγγράμματα
Εξέδωσε εκτός των άλλων οκτάτομη επιτομή των κτιρίων και μνημείων της Ανατολικής Πρωσίας από το 1892 ως το 1898.

## Παραπομπές


## Πηγές
* Fritz Gause: Bötticher, Adolf. In: Neue Deutsche Biographie (NDB). Band 2, Duncker & Humblot, Berlin 1955, S. 411 f.
* Robert Albinus: *Königsberg Lexikon. Stadt und Umgebung.* Sonderausgabe, Flechsig, Würzburg 2002, ISBN 3-88189-441-1.

## Εξωτερικοί σύνδεσμοι

* Εργογραφία του Μπέττιχερ
*«''Η Ακρόπολις των Αθηνών''» βιβλίο του Μπέττιχερ

Κατηγορία:Γερμανοί αρχιτέκτονες
Κατάλογος πόλεων της Πολωνίας

thumb|Χάρτης της Πολωνίας
Ένας **κατάλογος πόλεων της [[Πολωνία|Πολωνίας]]**. Ο πίνακας κατατάσσει τις πόλεις ανά πληθυσμό με βάση τα στοιχεία της Κεντρικής Στατιστικής Υπηρεσίας της Πολωνίας.

Έως τις 30 Ιουνίου 2020, υπάρχουν 944 πόλεις στην Πολωνία.

Οι πολωνικές πόλεις ανήκουν στις ακόλουθες περιοχές μεγέθους ως προς τον αριθμό των κατοίκων:
* 1 πόλη με περισσότερους από 1.000.000 κατοίκους: Βαρσοβία
* 4 πόλεις από 500,000 έως 1.000.000 κατοίκους: Κρακοβία, Λοτζ, Βρότσουαφ, Πόζναν
* 6 πόλεις από 250.000 έως 500.000 κατοίκους: Γκντανσκ, Στσέτσιν, Μπίντγκοστς, Λούμπλιν, Μπιαουίστοκ, Κατοβίτσε
* 26 πόλεις από 100.000 έως 250.000 κατοίκους: Γκντίνια, Τσενστοχόβα, Ράντομ, Τόρουν, Ζέσουφ, Σοσνόβιετς, Κιέλτσε, Γκλιβίτσε, Όλστιν, Ζάμπζε, Μπιέλσκο-Μπιάουα, Μπίτομ, Ζιελόνα Γκούρα, Ρίμπνικ, Ρούντα Σλόνσκα, Οπόλε, Τίχι, Γκόζουφ Βιελκοπόλσκι, Έλμπλονγκ, Πουότσκ, Ντομπρόβα Γκουρνίτσα, Βάουμπζιχ, Βουοτσουάβεκ, Τάρνουφ, Χόζουφ, Κοσάλιν
* 907 πόλεις με λιγότερους από 100.000 κατοίκους

66 πόλεις είναι πόλεις με δικαιώματα πόβιατ. Στις πόλεις της Πολωνίας, οι φορείς της δημόσιας διοίκησης είναι ο πρόεδρος ή ο δήμαρχος της πόλης. Το δημοτικό συμβούλιο είναι το όργανο λήψης αποφάσεων και ελέγχου.

## Οι μεγαλύτερες πόλεις ανά πληθυσμό
Παρακάτω είναι κατάλογος πόλεων έως 100.00 κατοίκους. Οι έδρες είτε ενός βοεβόδα, είτε ενός σέιμικ βοεβοδάτου, σημειώνονται με **έντονη γραφή**.

[μικρογραφία|[Βαρσοβία]]
[μικρογραφία|[Κρακοβία]]
[μικρογραφία|[Λοτζ]]

## Δείτε επίσης
* Κατάλογος πρώην πόλεων της Πολωνίας
* Κατάλογος πολωνικών πόλεων που καταστράφηκαν στο Β΄ Παγκόσμιο Πόλεμο

## Παραπομπές


## Εξωτερικοί σύνδεσμοι
*Κεντρική Στατιστική Υπηρεσία της Πολωνίας
*Πληθυσμός πόλεων: Πολωνία (στατιστικά στοιχεία & χάρτης)
*
*Κατάλογος των επίσημων ονομάτων των περιοχών και των τμημάτων τους

Πολωνια

Πολωνια
Πολωνια
Κατάλογος πόλεων της Σλοβενίας

Υπάρχουν 67 πόλεις στη Σλοβενία. Σύμφωνα με τη τοπική αυτοδιοίκηση της Σλοβενίας, μια πόλη είναι ένας μεγάλος αστικός οικισμός με περισσότερους από 3.000 κατοίκους και διαφέρει από άλλους πληθυσμούς όσον αφορά το μέγεθος, την οικονομική δομή, τον πληθυσμό, την πυκνότητα και την ιστορική ανάπτυξη. Ένας οικισμός λαμβάνει το καθεστώς πόλης ύστερα από απόφαση της κυβέρνησης της Σλοβενίας. Μέχρι το 2005 την απόφαση αυτή έπαιρνε η Εθνοσυνέλευση της Σλοβενίας.

## Πόλεις της Σλοβενίας με περισσότερους από 10.000 κατοίκους
Σύμφωνα με στοιχεία του 2017 από το υπουργείο Εσωτερικών της Σλοβενίας.

## Παραπομπές



Σλοβενια
Τιλ Σβάιγκερ

Ο **Τιλ Σβάιγκερ** (πλήρες όνομα: Τίλμαν Βάλεντιν Σβάιγκερ, *Tilman Valentin „Til“ Schweiger*, 19 Δεκεμβρίου 1963) είναι Γερμανός ηθοποιός και παραγωγός ταινίων. Έχει συμμετάσχει σε πολλές παραγωγές του Χόλυγουντ.

## Πρώτα Χρόνια
Ο Τιλ Σβάιγκερ μεγάλωσε μαζί με τους δύο αδελφούς του στην πατρίδα του Giessen. Στα πρώτα χρόνια του, ο Σβάιγκερ άρχισε να σπουδάζει Γερμανικά και Ιατρική. Αποφάσισε να εγκαταλείψει το πανεπιστήμιο για να συνεχίσει την καριέρα του ως ηθοποιός και πήγε στο θεατρικό σχολείο από το 1986-1989. Μετά την αποφοίτησή του, έπαιξε σε διάφορα θέατρα ως ηθοποιός για να κερδίσει περισσότερη εμπειρία.

## Φιλμογραφία

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Γερμανοί σκηνοθέτες κινηματογράφου
Μιχαηλίδης

Το επώνυμο **Μιχαηλίδης**, αρκετά συνηθισμένο στην Ελλάδα και την Κύπρο (ετυμολογικά σημαίνει «γιος του Μιχαήλ»), μπορεί να αναφέρεται σε κάποιο από τα παρακάτω πρόσωπα:

* Αλέκος Μιχαηλίδης (1933-2008), Ελληνοκύπριος πολιτικός
* Ανδρέας Μιχαηλίδης (γενν. 1952), Ελληνοκύπριος ποδοσφαιριστής, προπονητής και βουλευτής
* Βασίλης Μιχαηλίδης (1851; - 1917), Ελληνοκύπριος ποιητής
* Γεώργιος Μιχαηλίδης (1906-;), Έλληνας ιατρός, καθηγητής της καρδιολογίας
* Γεώργιος Μιχαηλίδης (γενν. 1918), Ελληνοκύπριος ιατρός, υφηγητής της παθολογίας
* Γεώργιος Μιχαηλίδης, Έλληνας σκηνοθέτης του θεάτρου και ηθοποιός
* Γεώργιος Μιχαηλίδης - Νουάρος (1909-2002), Έλληνας νομικός και Ακαδημαϊκός
* Δημήτρης Μιχαηλίδης (1920-2002), Έλληνας σκηνοθέτης και μουσουργός
* Ευγένιος Μιχαηλίδης (1885-;), Έλληνας συγγραφέας και θεολόγος, δρ. αραβικής φιλολογίας
* Ιεροκλής Μιχαηλίδης (γενν. 1960), Έλληνας ηθοποιός
* Κίμων Μιχαηλίδης (1864-1917), λογογράφος από τη Σμύρνη που δραστηριοποιήθηκε στην Αθήνα, εκδότης του περιοδικού *Παναθήναια*
* Κίμων Μιχαηλίδης (1906-1952), λόγιος από την Πέτρα Λέσβου
* Κλεάνθης Μιχαηλίδης, Έλληνας λογοτέχνης, γνωστός με το φιλολογικό ψευδώνυμο **[[Αργύρης Εφταλιώτης]]**
* Κωστής Μιχαηλίδης (1912-1981), Έλληνας σκηνοθέτης του θεάτρου
* Λάκης Μιχαηλίδης (1932 - 2010), Έλληνας θεατρικός συγγραφέας
* Μιχαήλ Μιχαηλίδης - Νουάρος (1879-1954), Έλληνας εκπαιδευτικός και ιστορικός
* Μύρων Μιχαηλίδης (γεν. 1968), Έλληνας αρχιμουσικός, Καλλιτεχνικός Διευθυντής της Eθνικής Λυρικής Σκηνής
* Νικόλαος Μιχαηλίδης (1879-1960), Έλληνας καθηγητής της μικροβιολογίας
* Νίκος Μιχαηλίδης (;-1928), Έλληνας ποδοσφαιριστής, τραυματίστηκε θανάσιμα σε αναμέτρηση Παναθηναϊκού - Ολυμπιακού
* Παύλος Μιχαηλίδης (1903-;), Ελληνοκύπριος ποιητής, γνωστός με το φιλολογικό ψευδώνυμο **Παύλος Κριναίος**
* Σόλων Μιχαηλίδης (1905-1979), Ελληνοκύπριος μουσικοσυνθέτης, διευθυντής ορχήστρας και μουσικολόγος
* Σταύρος Μιχαηλίδης (γενν. 1957), Έλληνας πολιτικός και υποναύαρχος (ε.α.) Λιμενικού Σώματος
* Τεύκρος Μιχαηλίδης, (γενν. 1954), Έλληνοκύπριος μαθηματικός, συγγραφέας και μεταφραστής
* Τριαντάφυλλος Μιχαηλίδης (1897-1968), Έλληνας πολιτικός και συγγραφέας
* Φρίξος Μιχαηλίδης, Ελληνοκύπριος συγγραφέας και εικονογράφος
* Χρυσόστομος Μιχαηλίδης (γενν. 1975), Έλληνας ποδοσφαιριστής
Κατάλογος πόλεων της Τσεχίας

Στην Τσεχία ένας δήμος αποκτά το καθεστώς πόλης με νομοθετική πράξη του κοινοβουλίου, οπότε και αποκαλείται θεσπισμένη πόλη (τσεχικά: *statutární město*). Ο τίτλος, αν και με μεγαλύτερο γόητρο από τον απλό τίτλο *městys* (κυριολεκτικά, πόλη με αγορά), είναι εν μέρη τελετουργικός.

Το μοντέλο αυτό προέρχεται από την Αυστροουγγαρία και τέθηκε ξανά σε εφαρμογή μετά την πτώση του κομμουνισμού το 1990, όταν θεσπίστηκαν 13 πόλεις, πέρα από την Πράγα, την πρωτεύουσα. Άλλες 12 θεσπισμένες πόλεις νομοθετήθηκαν το 2000 και στις επόμενες τρεις αναθεωρήσεις.

Όσον αφορά το 2012, οι θεσμοθετημένες πόλεις είναι όλες οι πόλεις της Τσεχίας με πληθυσμό άνω των 40.000 κατοίκων.

## Κατάλογος πόλεων
Ακολουθεί ο κατάλογος των πόλεων της Τσεχίας με πληθυσμό άνω των 40.000 κατοίκων.

## Παραπομπές



Τσεχια
Ουνουκαλχάι

**Ουνουκαλχάι** είναι το ιδιαίτερο όνομα του αστέρα α (άλφα) του αστερισμού `Οφις, (*Alpha Serpentis*, α Ser). Είναι ο φωτεινότερος αστέρας σε όλο τον αστερισμό και βρίσκεται στο τμήμα του που αντιπροσωπεύει την κεφαλή του όφεως (Serpens Caput), δηλαδή το δυτικό. Ο α `Οφεως είναι ορατός από την Ελλάδα, όπως και από όλες τις χώρες της Γης, κατ' εξοχήν τα βράδια του Ιουνίου και του Ιουλίου. Είναι ένας τριπλός αστέρας.

## Ονομασίες και Ιστορία
Το όνομα αυτό (**Unukalhai**), όπως και οι παραλλαγές του **Unuk al Hay** και **Unuk Elhaija**, προέρχεται από την αραβική φράση **Unuq al-Ħayyah** (**عنق الحية**), που σημαίνει «Λαιμός του Φιδιού», από τη θέση του στον αστερισμό.

Παλαιότερα οι `Αραβες ονόμαζαν τον αστέρα και **Alioth, Alyah** ή **Alyat**, ονόματα συχνά (αλλά εσφαλμένα) θεωρούμενα ως επίθετα για την χονδρή ουρά του «Ανατολικού Προβάτου» το οποίο έβλεπαν οι πανάρχαιοι λαοί της ανατολής στην περιοχή αυτή της ουράνιας σφαίρας. Εξαλλου, ανήκε σε μια ομάδα άστρων που ο αραβικός λαός αποκαλούσε **al-Nasaq al-Yamānī**, «η Νότιος Γραμμή» των *al-Nasaqān* (= «οι δύο γραμμές». Ο Smyth κάπως αόριστα αναφέρει ότι τα ονόματα **Alangue** και **Ras Alaugue** εμφανίζονται στους Αλφόνσειους Πίνακες προφανώς για τον αστέρα αυτόν. Μία λατινική ονομασία για τον Ουνουκαλχάι είναι η **Cor Serpentis** = «Καρδιά του Φιδιού», που χρησιμοποιήθηκε κυρίως στην αστρολογία, ενώ στη λογοτεχνία είναι ίσως ο *lucidus anguis* των Οβιδίου και Βιργιλίου.

Στην κινεζική, με το όνομα **Tiān Shì Yòu Yuán** (= «ο Δεξιός Τοίχος της Ουράνιας Αγοράς») χαρακτηριζόταν μια ομάδα άστρων που αναπαριστούσε 11 κρατίδια της αρχαίας Κίνας. Οι αστέρες αυτοί ήταν οι α `Οφεως, β, γ και κ Ηρακλέους, γ, β, δ και ε `Οφεως, και ζ Οφιούχου. Σε αυτό το πλαίσιο, ο Ουνουκαλχάι ήταν ο **Tiān Shì Yòu Yuán qī** (= «ο έβδομος αστέρας του Δεξιού Τοίχου της Ουράνιας Αγοράς») και ονομαζόταν/αντιπροσώπευε το κρατίδιο **Shu** (蜀) ή **Shuh** (μαζί με τον λ κατά τον R.H. Allen).

## Αστρονομικά και αστροφυσικά δεδομένα
Ο άλφα `Οφεως απέχει περίπου 70 έτη φωτός από τη Γη και είναι ο φαινομενικά φωτεινότερος αστέρας σε όλο τον αστερισμό, έχει δηλαδή το μικρότερο φαινόμενο μέγεθος.

Ο κύριος αστέρας του τριπλού αυτού συστήματος, ο α Ser A, είναι ένας πορτοκαλί γίγαντας με φαινόμενο μέγεθος +2,65. Η πραγματική ολική του λαμπρότητα είναι 70 φορές μεγαλύτερη της ηλιακής και η επιφανειακή θερμοκρασία του είναι 4300 K. Η διάμετρος του αστέρα είναι περίπου 15 φορές μεγαλύτερη από αυτή του Ηλίου. Το φάσμα του εμφανίζει σχετικά έντονες φασματικές γραμμές της ρίζας κυάνιο (CN).

Ο συνοδός αστέρας, ο α Ser B, έχει φαινόμενο μέγεθος +11,8 και απέχει 58,2 ΄΄ από τον κύριο αστέρα, ενώ ένας τρίτος αστέρας, ο α Ser C, απέχει 2,3 ΄ από τον κύριο αστέρα.

Ο Ουνουκαλχάι παρουσιάζει ανιχνεύσιμη ιδία κίνηση, ίση με 0,145 ΄΄ ανά έτος.

## Σημειώσεις


## Πηγές
* Richard Hinckley Allen: *Star Names: Their Lore and Meaning*, Dover Publ., 1963

## Δείτε επίσης
* Κατάλογος αστέρων του Όφεως

## Εξωτερικοί σύνδεσμοι
* Unukalhai

Ουνουκαλχαι
Κατηγορία:Γίγαντες αστέρες τύπου K
Κατηγορία:Όφις (αστερισμός)
Κατηγορία:Τριπλά αστρικά συστήματα
Σισοφόν

thumb|250px|right|Σισοφόν
Η **Σισοφόν** είναι μια πόλη της Καμπότζης. Είναι η πρωτεύουσα της επαρχίας Μπάντευ Μέντσευ και της συνοικίας Σερέι Σαοφοάν. Έχει πληθυσμό 61.631. 

## Δημογραφία
Η Σισοφόν είχε πληθυσμό 61.482  κατοίκους, σύμφωνα με την απογραφή του 1998, μα το 2008 άλλαξε σε 61.631 κατοίκους.

## Ιστορία
Η Σισοφόν λεγόταν **Σερέι Σαοφοάν**, όμως επειδή ήταν δύσκολη η προφορά, μετονομάστηκε σε **Σισοφόν**. 

Κατηγορία:Πόλεις της Καμπότζης
Ζακόμπ Σπον

[thumb|right|250px|[Προμετωπίδα του συγγράμματος *Récherches curieuses d’antiquité* (1683)]]
Ο **Ζακόμπ Σπον** (γερμ. *Jacob Spon*, γαλλ. *Jacques Spon*, 1647-1685) υπήρξε Γάλλος ιατρός και πρωτοπόρος αρχαιολόγος και ένας από τους πρώτους που μελέτησε τα ελληνικά αρχαιολογικά μνημεία.

## Βιογραφία
Γεννήθηκε στις 7 Ιανουαρίου 1647 στην Λυών. Πατέρας του ήταν ο επίσης ιατρός Σαρλ Σπον. Η οικογένειά του είχε καταγωγή από την Ουλμ και ως προς το θρήσκευμα ήταν Καλβινιστές. Μετανάστευσαν στην Λυών το 1551 και απόκτησαν πλούτη και κοινωνικό κύρος. Ο Γιάκομπ σπούδασε ιατρική στο Πανεπιστήμιο του Στρασβούργου και μυήθηκε από τον συνομήλικό του Σαρλ Πατίν την κλασική αρχαιότητα και στην νομισματική. Έμεινε για λίγο διάστημα στο Παρίσι και κατόπιν αναγορεύτηκε διδάκτωρ της ιατρικής το 1668 στο Μονπελιέ. Εργάστηκε ως ιατρός στην γενέτειρά του. Ασχολήθηκε με την αρχαιολογία και είχε επαφή με διάσημους επιστήμονες της εποχής του, τον Δουκάγγιο, τον Λουδοβίκο τον μέγα δελφίνο και άλλους. Περιηγήθηκε στα χρόνια 1675-1676 την Ιταλία, Ελλάδα, Κωνσταντινούπολη και τον Λεβάντε με συνοδό του τον νεαρό βοτανολόγο Τζωρτζ Γουίλερ, ο οποίος αργότερα δώρισε την πλούσια συλλογή του ελληνικών θησαυρών τέχνης στο Πανεπιστήμιο της Οξφόρδης. Όταν λόγω του εδίκτου του Φονταινεμπλώ αναγκάστηκε να καταφύγει στην Ζυρίχη, ληστεύτηκε καθ' οδόν και έχασε όλη η συλλογή του και τα υπάρχοντά του. Αρρώστησε από φυματίωση και απεβίωσε στις 25 Δεκεμβρίου 1685 στο σανατόριο του Βεβέ.

## Συγγράμματα
Έγραψε λεπτομερές οδοιπορικό με το όνομα *Voyage d’Italie, de Dalmatie, de Grèce et du Levant* που τυπώθηκε το 1679, και σε γερμανική μετάφραση το 1681 και 1690, το οποίο είναι σημαντικο τεκμήριο της ζωής της εποχής του.
Στα επόμενα χρόνια κυκλοφόρησε τα συγγράμματα *Histoire de la république de Genève* (1680), *Récherches curieuses d’antiquité* (1683) και *Miscellanea eruditae antiquitatis* (1685).

## Παραπομπές


Κατηγορία:Γάλλοι ιατροί
Κατηγορία:Γάλλοι αρχαιολόγοι
Γιγανοτόσαυρος

Ο **Γιγανοτόσαυρος** ή ***Γιγανοτιόσαυρος*** (*γιγάντια νότια σαύρα*) είναι γένος θηριόποδου δεινόσαυρου. Έζησε στην Παταγονία της νότιας Αργεντινής κατά τη *Μέση Κρητιδική* περίοδο (100-90 εκατομμύρια χρόνια πριν)

## Περιγραφή
thumb|left|Σύγκριση με άνθρωπο
Ο *Γιγανοτόσαυρος* πήρε τον τίτλο του μεγαλύτερου χερσόβιου θηρευτή από τον Τυραννόσαυρο. Νεότερες ανακαλύψεις όμως έχουν δείξει ότι θηρευτές όπως ο Σπινόσαυρος ήταν, ενδεχομένως, μεγαλύτεροι. Καθώς δεν έχουν βρεθεί ολοκληρωμένοι σκελετοί, το μήκος του εκτιμάται από 12 έως 14 μέτρα και το βάρος του από 7 έως 14 τόνους. Ο Scott Hartman υπολόγισε το μεγαλύτερο δειγμα στα 13.2 μέτρα μήκος και σε βάρος τους 8.2 τόνους (2013). Άλλοι εκδότες δίνουν ένα μήκος 13.2 μέτρα, βαρος 8.5 τόνους και ύψος 3.85 ως του γοφούς. Το τεράστιο κρανίο του είχε τρύπες που το έκαναν πιο ελαφρύ ώστε να μην τον εμποδίζει στο τρέξιμο. Τα χέρια του ήταν μικρά και είχαν τρία δάκτυλα. Ο Ρουμπέν Καρολίνι ανακάλυψε τον πρώτο σκελετό Γιγανοτόσαυρου κατά τα 2/3 πλήρη.

## Φτέρωμα και δέρμα
Ο *Γιγανοτόσαυρος* αρχικά θεωρήθηκε (όπως και άλλοι Δεινόσαυροι) ότι ήταν άτριχος και καλυμμένος με φολίδες. Νεότερα δείγματα απέδειξαν ότι ο *Γιγανοτόσαυρος* είχε φτέρωμα, τουλάχιστον κατά τα νεαρότερα στάδια της ζωής του (βλ. επίσης Τυραννόσαυρο).
## Θερμορύθμιση
Όπως και με τους περισσότερους δεινόσαυρους έτσι και με τον *Γιγανοτόσαυρο* υπήρχε η διαφωνία εκτοθερμικού-ενδοθερμικού (Θερμόαιμου-ψυχρόαιμου). Τελικά θεωρήθηκε ενδοθερμικό ζώο (θερμόαιμο), πράγμα που υποδηλώνει έντονο τρόπο ζωής.
## Διατροφή

Ο Γιγανοτόσαυρος ήταν σαρκοφάγος. Το κρανίο του είχε μήκος 1.95 μέτρα και τα σαγόνια του ήταν εξοπλισμένα με δόντια 25 εκατοστών, που θύμιζαν αιχμές βέλους . Έτσι μπορούσε να σκοτώνει τα θύματά του με ένα μόνο δάγκωμα. Πιστεύεται ότι οι γιγανοτόσαυροι κυνηγούσαν  σε ομάδες τους τεράστιους σαυρόποδες Αργεντινόσαυρους που έζησαν επίσης στην Παταγονία.

## Παραπομπές


Κατηγορία:Καρχαροδοντοσαυρίδες
1600 Βισότσκι

μικρογραφία|3D μοντέλο του αστεροειδούς 1600 Βισότσκι
Ο **Βισότσκι (Vyssotsky)** είναι ένας αστεροειδής που περιφέρεται στα εσωτερικά όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,547. Ανακαλύφθηκε το 1947 από τον Αμερικανό αστρονόμο Καρλ Άλβαρ Γουίρτανεν, που παρατηρούσε από το Αστεροσκοπείο Λικ της Καλιφόρνια, και πήρε το όνομά του από την Αμερικανίδα αστρονόμο Έμα Βισότσκι (Emma Vyssotsky).

Ο Βισότσκι έχει φασματικό τύπο **A**  και περίοδο περιστροφής 3 ώρες, 12 λεπτά και 4 δευτερόλεπτα, η οποία είναι από τις μικρότερες γνωστές.

## Εξωτερικοί σύνδεσμοι
* Τροχιά από το JPL (Java)

Βισοτσκι
Ο Εφιάλτης

***Ο Εφιάλτης*** (αγγλικά: *The Nightmare*) είναι πίνακας του Γιόχαν Χάινριχ Φίσλι και γνωστότερο έργο του. Κυκλοφόρησε ευρέως ως χαρακτικό αντίγραφο, ενώ χρησιμοποιήθηκε στις τέχνες και στην πολιτική γελοιογραφία. Λόγω της μεγάλης δημοφιλίας του, ο Φίσλι ζωγράφισε τουλάχιστον άλλα τρία αντίγραφα του ίδιου πίνακα.   

Ο πίνακας ερμηνεύτηκε κατά πολλούς τρόπους. Εικονίζει μια γυναίκα που κοιμάται, ενώ ταυτόχρονα συμβολίζει την έννοια του εφιαλτικού ύπνου. Στο στήθος της κάθεται ένας δαίμονας, ενώ το κεφάλι ενός αλόγου προβάλει μέσα από τις κουρτίνες.

## Περαιτέρω βιβλιογραφία
* Recent exhibit and publication: *[https://web.archive.org/web/20070918190905/http://www.tate.org.uk/britain/exhibitions/gothicnightmares/ Gothic Nightmares: Fuseli, Blake and the Imagination]*. 15 February–1 May, 2006. Tate Britain, London. ISBN 1-8543-7582-2
* Jones, E. *On the Nightmare*.  London: Hogarth Press and Institute of Psycho-Analysis, 1931.
* Andrei Pop, Sympathetic Spectators: Henry Fuseli's Nightmare and Emma Hamilton's Attitudes, Art History vol. 34, issue 5, 2011 http://onlinelibrary.wiley.com/doi/10.1111/j.1467-8365.2011.00854.x/abstract

## Εξωτερικοί σύνδεσμοι
* 
* Ανάλυση του πίνακα από το βιβλίο ''Beauty and Terror'' του Brian A. Oard

Κατηγορία:Πίνακες του Γιόχαν Χάινριχ Φίσλι
Κατηγορία:Πίνακες του 1781
Κατηγορία:Πολιτισμός του Ντιτρόιτ
1601 Πατρύ

μικρογραφία|Η τροχιά του αστεροειδούς 1601 Πατρύ
Ο **Πατρύ (Patry)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,23. Ανακαλύφθηκε το 1942 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Αντρέ Πατρύ.

## Φυσικά χαρακτηριστικά
Ο φασματικός τύπος του Πατρύ είναι **SI** (λιθώδης). Ο Πατρύ περιστρέφεται γύρω από τον εαυτό του μία φορά κάθε 5,92 ώρες. Τα υπόλοιπα φυσικά χαρακτηριστικά του Πατρύ είναι άγνωστα.

## Εξωτερικοί σύνδεσμοι
* Τροχιά από το JPL (Java)

Πατρυ
Νεοσυντηρητισμός

Ο **νεοσυντηρητισμός** (αγγλικά: *neoconservatism*) είναι παραλλαγή της πολιτικής ιδεολογίας του συντηρητισμού που απορρίπτει τον ουτοπισμό και την ισότητα του σύγχρονου φιλελευθερισμού, αλλά βλέπει ένα ρόλο για το κράτος πρόνοιας. Κύριο μέλημα των νεοσυντηρητικών από το 1990 είναι η χρήση της αμερικανικής ισχύος για την προώθηση της δημοκρατίας στο εξωτερικό, κυρίως στη Μέση Ανατολή. Αυτό έγινε ορατό με τη δράση των Ρεπουμπλικανών Προέδρων Τζoρτζ X.O. Μπους (1989-93) και Τζoρτζ O. Μπους (2001-2009). 

Ο Νεοσυντηρητισμός αναπτύχθηκε από πρώην φιλελεύθερους, οι οποίοι στα τέλη της δεκαετίας του 1960 άρχισαν να αντιτάσσονται σε πολλές από τις πολιτικές και τις αρχές που σχετίζονται με τον Πρόεδρο Λίντον Τζόνσον και τα Μεγάλα Κοινωνικά προγράμματα.

## Ορολογία
Ο όρος «νεοσυντηρητικός» ήταν δημοφιλής στις Ηνωμένες Πολιτείες το 1973 από τον ηγέτη των Σοσιαλιστών Μάικλ Χάρινγκτον (Michael Harrington), ο οποίος εφάρμοσε την αντίθεσή του προς τις ιδέες της πολιτικής των Ντάνιελ Μπελ (Daniel Bell), Ντάνιελ Πάτρικ Μόινιχαν και Ίρβιν Κρίστολ (Irving Kristol).

Η «νεοσυντηρητική» ετικέτα αγκαλιάστηκε από Ίρβιν Κρίστολ το 1979 άρθρο του *«Εξομολογήσεις ενός Αληθινού, Αυτοομολογούμενου Νεοσυντηρητικού»*. Οι ιδέες του είχαν μεγάλη επιρροή από το 1950, όταν ίδρυσε και επιμελήθηκε το περιοδικό *Encounter*. Μια άλλη πηγή ήταν ο Νόρμαν Ποντχόρετζ (Norman Podhoretz) , εκδότης του περιοδικού  *Commentary* (*Σχολιασμός*) από το 1960 έως το 1995. Από το 1982 ο Ποντχόρετζ αποκαλούσε τον εαυτό του νεοσυντηρητικό, σε ένα άρθρο των *New York Times Magazine* με τίτλο "Η νεοσυντηρητική αγωνία πάνω στην Εξωτερική Πολιτική του Ρίγκαν».  Προς το τέλος της δεκαετίας του 1970 και στις αρχές της δεκαετίας του 1980, οι νεοσυντηρητικοί οδηγούνταν από «την αντίληψη ότι ο φιλελευθερισμός είχε αποτύχει και δεν ήξερε γιατί μιλούσε» σύμφωνα με τον E.J. Dionne. 

Ο όρος νεοσυντηρητικές, ο οποίος αρχικά χρησιμοποιήθηκε από μια σοσιαλιστική μερίδα για να επικρίνουν την πολιτική των Σοσιαλδημοκρατών στις ΗΠΑ, από το 1980 χρησιμοποιήθηκε ως κριτική κατά των υποστηρικτών του αμερικανικού σύγχρονου φιλελευθερισμού, ο οποίος είχε «μετακινηθεί προς τα δεξιά». Ο όρος «νεοσυντηρητικός» ήταν το θέμα της αύξησης της κάλυψης των μέσων ενημέρωσης κατά τη διάρκεια της προεδρίας του Τζορτζ Μπους, με ιδιαίτερη έμφαση σε μια αντιληπτή επίδραση των νεοσυντηρητικών στην αμερικανική εξωτερική πολιτική, στο πλαίσιο του Δόγματος Μπους.  Ο νεοσυντηρητικός όρος συχνά χρησιμοποιείται ως υποτιμητικός σε αυτό το πλαίσιο.  

## Παραπομπές


Κατηγορία:Συντηρητισμός
1602 Ιντιάνα

μικρογραφία|Η τροχιά του αστεροειδούς 1602 Ιντιάνα
Η **Ιντιάνα (Indiana)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1950 από το Πρόγραμμα Αστεροειδών Ιντιάνα με παρατηρήσεις από το Αστεροσκοπείο Goethe Link, και πήρε το όνομά της από την αμερικανική πολιτεία Ιντιάνα.

## Φυσικά χαρακτηριστικά
Ο φασματικός τύπος της Ιντιάνα είναι **S** (λιθώδης). Η Ιντιάνα περιστρέφεται γύρω από τον εαυτό της μία φορά κάθε 2,601 ώρες. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java)

Ιντιανα
Κατηγορία:Ιντιάνα
Ζακ Καρύ

Ο **Ζακ Καρύ** (*Jacques Carrey*, 12 Ιανουαρίου 1649 - 18 Φεβρουαρίου 1726) ήταν Γάλλος ζωγράφος και σκιτσογράφος. Είναι γνωστός για τα σκίτσα που έκανε το 1674 απεικονίζοντας πιστά τον Παρθενώνα λίγο πριν καταστραφεί από την έκρηξη του Μοροζίνι.

## Βιογραφία
Γεννήθηκε στις 12 Ιανουαρίου 1649 στην Τρουά (*Troyes*). Μαθήτευσε στον Σαρλ Λε Μπρεν (Charles Le Brun), τον βασιλικό ζωγράφο της αυλής του Λουδοβίκου ΙΔ'. Ο διδάσκαλός του τον πρότεινε για να συνοδεύσει μαζί με άλλους νεαρούς μαθητευόμενους τον διπλωμάτη και συλλέκτη αρχαιοτήτων Σαρλ Ανρί Φρανσουά Ολιέ ντε Νουαντέλ (Charles-Henri-François Olier de Nointel) που διατελούσε ως γαλλικός απεσταλμένος στην Υψηλή Πύλη στην Κωνσταντινούπολη. Αποστολή του Καρύ ήταν η ακριβής και λεπτομερής αντιγραφή των σημαντικότερων κτιρίων. Στα έτη 1670 με 1679 ο Καρύ έφτιαξε περίπου 500 σχέδια ζωγραφικής, απαθανατίζοντας την καθημερινή ζωή στην Οθωμανική Αυτοκρατορία στην Ελλάδα, Μικρά Ασία και Παλαιστίνη. Απεβίωσε στις 18 Φεβρουαρίου 1726 στην γενέτειρά του. Τα έργα του φιλοξενούνται στο Μουσείο του Λούβρου.

## Ενδεικτικά σχέδιά την από την Ακρόπολη

File:Fronton est sud.jpg
File:Fronton est nord.jpg
File:Fronton ouest nord.jpg
File:Fronton ouest sud.jpg
File:Metopes south 1-8.jpg
File:Metopes south 17-24.jpg
File:Metopes south 25-32.jpg
File:Metopes south 9-16.jpg


## Παραπομπές


## Πηγές
* Ειρήνη Αποστόλου: *Jacques Carrey (1649-1726) et ses dessins orientaux: un artiste troyen au service de l'ambassadeur de France à la Sublime Porte*. In: Bulletin de la Société de l'histoire de l'art français, 2001, S. 63-87

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα
Κατηγορία:Σχεδιαστές
Μαρκαντώνιος Μεταξάς

Ο **Μαρκαντώνιος Μεταξάς** (γενν. 1430) ήταν Βυζαντινός ευγενής, και θεωρούμενος γενάρχης της Οικογένειας Μεταξά.

## Βιογραφικά στοιχεία
Σύμφωνα με την παράδοση της οικογένειας, γεννήθηκε το 1430 στη Κωνσταντινούπολη. Κατά την πολιορκία της Κωνσταντινούπολης από τους Οθωμανούς του Μωάμεθ του Β' βρέθηκε δίπλα στον Αυτοκράτορα Κωνσταντίνο Παλαιολόγο κατά τις τελευταίες δραματικές στιγμές και μετά την Άλωση της Πόλης ήταν μεταξύ των 400 περίπου Βυζαντινών ευγενών που κατάφεραν να διαφύγουν από τις σφαγές που ακολούθησαν την πτώση της Βασιλεύουσας. Τωόντι  σε έναν κατάλογο (Gregolin Archivio, no. 36/273) των ευγενών υπερασπιστών της Κωνσταντινούπολης που κατέφτασαν στην Κρήτη μέσω Χίου, επιβαίνοντες στην γαλέρα του Ζόρζι Ντόρια, περιλαμβάνονται και οι Αντώνιος, Νικόλαος, και Σέργιος Μεταξάς, αγνώστων όμως λοιπών στοιχείων.

Μετά από μερικούς μήνες αποφάσισαν να φύγουν για τα νησιά του Ιονίου στα οποία είχαν ήδη εγκατασταθεί πολλές οικογένειες της παλαιάς βυζαντινής αριστοκρατίας. Ο Σέργιος εγκαταστάθηκε στη Κέρκυρα, ο Νικόλαος στη Λευκάδα και ο Μαρκαντώνιος στη Κεφαλονιά, στο χωριό Φραντζάτα της περιοχής Λειβαθούς που προς τιμήν του μετονομάστηκε και καλείται έκτοτε "Μεταξάτα". Σύμφωνα με το Libro d' Oro, o Μαρκαντώνιος Μεταξάς απέκτησε έναν γιό, τον Άγγελο, γεννηθέντα το 1455. Ο Μαρκαντώνιος Μεταξάς είναι ο γενάρχης της μεγάλης Κεφαλληνιακής οικογένειας των Μεταξά.

## Πηγές
*Επαμεινώνδα Μεταξά, *Ιστορία του Οίκου Μεταξά*, Αθήναι 1893.
*Ευγενίου Ρίζου Ραγκαβή, *Livre d' Or de la noblesse ionienne*, Vol.2, *Cephalonie*, εκδ. Ελευθερουδάκης, Αθήναι 1926.

## Παραπομπές


Κατηγορία:Οικογένεια Μεταξά
Ο Μικές παντρεύεται

Το ***Ο Μικές παντρεύεται*** είναι μια ελληνική κωμική ταινία του 1968 παραγωγής Φίνος Φιλμ σε σκηνοθεσία Γιάννη Δαλιανίδη και σενάριο του ίδιου και του Κώστα Πρετεντέρη.

## Πλοκή

Ο Μικές, ένας χαζούλης νεαρός που ζει με τη μητέρα του, γνωρίζει από συνοικέσιο αλλά τελικά ερωτεύεται και παντρεύεται ένα όμορφο αλλά επίσης χαζούλικο κορίτσι. Ο Μικές όμως πρέπει να βρει δουλειά, αφού το απαιτεί ο πεθερός του, και εκεί αρχίζουν τα προβλήματα, γιατί κανείς δεν τον εμπιστεύεται αρκετά για να τον προσλάβει. Οι προσπάθειες του να αποκατασταθεί επαγγελματικά δεν πετυχαίνουν και αποφασίζει να κλεφτεί με την αγαπημένη του, δημιουργώντας προβλήματα στους γύρω τους.

## Διανομή ρόλων

* Γιάννης Βογιατζής - Μικές Παρδάλογου**'
* [[Διονύσης Παπαγιαννόπουλος]] - Παναγιώτης Συναξαρίδης**'
* Νίτσα Μαρούδα - Ζίτσα Συναξαρίδου**'
* [[Μαρία Φωκά]] - Λουκία Παρδάλογλου**'
* Άννα Παϊταζή - Ρωξάνη Συναξαρίδου
* Περικλής Χριστοφορίδης - Περικλής Μπουλντόζας**
* Χρήστος Δοξαράς - ιδιοκτήτης εταιρείας
* Κίμων Δημόπουλος - Σόλων
* Χάρης Παναγιώτου - Λευτέρης Μπουλντόζας
* Μαίρη Μεταξά - διευθύντρια γραφείου συνοικεσίων
* Άγγελος Μαυρόπουλος - Αθανασιάδης
* Θόδωρος Ντόβας - πλασιέ βιβλίων
* Μαίρη Τρικουράκη - Μαίρη
* Έλλη Λοΐζου - Κατινάκι
* Αντώνης Παπαδόπουλος - σερβιτόρος
* Νίκος Πασχαλίδης - θείος Σωκράτης

## Παραγωγή
Η ταινία βασίζεται στην ραδιοφωνική εκπομπή του Κώστα Πρετεντέρη "Το ημερολόγιο ενός θυρωρού", στην οποία ο Γιάννης Βογιατζής δανείζει τη φωνή και την προσωπικότητά του στον χαζοχαρούμενο Μικέ, που επαναλλαμβάνει τη γνωστή ατάκα "Σας χαιρέτησα; Δεν σας χαιρέτησα. Χαίρετε τι κάνετε, καλά, ευχαριστώ".  Η σειρά μεταφέρθηκε αργότερα και στην τηλεόραση με τον ίδιο τίτλο.
## Κυκλοφορία
Η πρεμιέρα στις κινηματογραφικές αίθουσες πραγματοποιήθηκε στις 30 Σεπτεμβρίου 1968. 

Κυκλοφόρησε με τη μορφή ντιβιντί στις 14 Οκτωβρίου 2008. 

## Παραπομπές


## Εξωτερικοί σύνδεσμοι
* 
* ''Ο Μικές παντρεύεται'' στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες παραγωγής Φίνος Φιλμ
Κατηγορία:Ταινίες σε σενάριο Κώστα Πρετεντέρη
Κατηγορία:Ελληνικές ασπρόμαυρες ταινίες
Σιναία Σχολή

thumb|250px|Η μονή Αγίας Αικατερίνης, όπου ιδρύθηκε η σχολή
Η **Σιναία Σχολή** (αλλιώς **Σιναϊτική Σχολή της Αγίας Αικατερίνης** και **Γραμματική και Ζωγραφική Σχολή**) ιδρύθηκε από Σιναΐτες μοναχούς, το 1550, στο Σιναϊτικό Μετόχι της Μονής της Αγία Αικατερίνης στο Ηράκλειο της Κρήτης, όταν δόγης στο νησί ήταν ο Φραγκίσκος Δονάτος. Πρώτος διευθυντής της Σχολής ήταν ο Ιωάννης Μορεζίνος ενώ μεταξύ άλλων στη Σχολή δίδαξαν ο Μελέτιος Μακρής, ο Γεώργιος Μαραφαράς, ο Ιωάννης-Ιωάσαφ Δορυανός κ.α.

Οι μαθητές της Σχολής διδάσκονταν Θεολογία, Εκκλησιαστική Βυζαντινή Μουσική, Αρχαία Ελληνικά, Λατινικά, Φιλοσοφία, Ρητορική και πιθανώς την εβραϊκή και την αραβική γλώσσα. Μαθητές υπήρξανμεταξύ άλλων ο Μελέτιος Πηγάς, ο Κύριλλος Λούκαρις, ο Αθανάσιος Πατελάρος, ο Γεράσιμος Σπαρταλιώτης, ο Μιχαήλ Δαμασκηνός, ο Γεώργιος Κλώντζας και ο Δομήνικος Θεοτοκόπουλος. 

Η Σιναία Σχολή, την οποία προστάτευσαν με διατάγματά τους όλοι οι Βενετοί δόγηδες της Κρήτης, έπαψε να λειτουργεί το 1640 όταν άρχισε η πολιορκία του Χάνδακα από τους Οθωμανούς. 

## Πηγή
*Εγκυκλοπαίδεια Πάπυρος Λαρούς Μπριτάννικα, τ.46.

Κατηγορία:Ηράκλειο
PlayStation Vita

Το **PlayStation Vita** (συντομογραφία: **PS Vita**) είναι φορητή κονσόλα βιντεοπαιχνιδιών της Sony Computer Entertainment. Είναι ο διάδοχος του PlayStation Portable και κυκλοφόρησε στην Ιαπωνία στις 17 Δεκεμβρίου του 2011. Κυκλοφόρησε στην Ευρώπη και τη Βόρεια Αμερική στις 22 Φεβρουαρίου 2012 και στην Αυστραλία στις 23 Φεβρουαρίου του 2012. Η slim έκδοση του ανακοινώθηκε στις 9 Σεπτεμβρίου και θα κυκλοφορούσε αρχικά στην Ιαπωνία. Επίσης, τον Οκτώβριο του 2014 κυκλοφόρησε το PlayStation TV (ιαπωνικά: PS VITA TV).

## Χαρακτηριστικά
Περιλαμβάνει δύο αναλογικούς μοχλούς, και υποστηρίζει Bluetooth και WiFi. Έχει OLED οθόνη αφής 5 ιντσών (16:9) και η Slim έκδοση θα έχει LCD, σχεδόν 17 εκατομμυρίων χρωμάτων, ανάλυσης 960 × 544 qHD (220ppi). Το PS VITA διαθέτει ένα διπύρηνο επεξεργαστή ARM Cortex-A9 MPCore που φτάνει τα 2Ghz, ο επεξεργαστής γραφικών είναι ένας τετραπύρηνος SGX543MP, ενώ διαθέτει 512MB μνήμη RAM και 128MB μνήμη VRAM. Έχει δύο κάμερες, μπροστινή και οπίσθια, 0,3MP η καθεμία. Η μπαταρία του είναι 2200mAh.

## Υποδοχή
Οι μέχρι τώρα πωλήσεις του δεν ξεπερνούν τα 16 εκατομμύρια, ενώ σημαντική ώθηση αναμένεται να δώσει η κυκλοφορία του slim μοντέλου, η μείωση τιμής, αλλά και οι λειτουργίες σύνδεσης με το PlayStation 4.

## Εξωτερικοί σύνδεσμοι
* Επίσημη ιστοσελίδα  (ελληνικά)

Κατηγορία:PlayStation
Κατηγορία:PlayStation Vita
Κατηγορία:Κονσόλες της Sony
Κατηγορία:Κονσόλες βιντεοπαιχνιδιών όγδοης γενιάς
Κατηγορία:Φορητές κονσόλες βιντεοπαιχνιδιών
CD (αποσαφήνιση)

Η συντομογραφία λατινικών χαρακτήρων **CD** ή **Cd** ή **cd** (στην αγγλική γλώσσα προφέρεται σι-ντι) μπορεί να αναφέρεται:

## Πληροφορική
* Ως **CD** στο Compact Disc, οπτικό δίσκο και στο CD Player, συσκευή αναπαραγωγής αυτού του δίσκου .
* Στον οπτικό οδηγό δίσκου CD-ROM.
* Ως cd ή αλλιώς **Chdir** σε εντολή λειτουργικών συστημάτων.
* Στον CD<Sub>16</sub>, δεκαεξαδικό αριθμό που αντιστοιχεί στον αριθμό 205 στο δεκαδικό σύστημα.

## Γεωγραφικοί προσδιορισμοί
* Στη Λαϊκή Δημοκρατία του Κογκό, χώρα κατά ISO 639-1
** Ως .cd στον top-level domain κωδικό για τη Λαϊκή Δημοκρατία του Κογκό στο Διαδίκτυο.

## Άλλες χρήσεις
* Ως **Cd** στο Κάδμιο, χημικό στοιχείο .
* Ως **cd** στην Καντέλα ή κηρίο, μονάδα μέτρησης φωτεινής έντασης.
* Στον αριθμό **CD** στο ρωμαϊκό σύστημα αρίθμησης που αντιστοιχεί στον αριθμό 400.
1603 Νέβα

μικρογραφία|Η τροχιά του αστεροειδούς 1603 Νέβα
Ο **Νέβα (Neva)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,69. Ανακαλύφθηκε το 1926 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από τον ποταμό Νέβα.

## Φυσικά χαρακτηριστικά
Ο Νέβα έχει μέση διάμετρο που εκτιμάται σε 36,02 χιλιόμετρα και το γεωμετρικό άλβεδό του είναι 0,0594 ± 0,016. Ο φασματικός τύπος του είναι **Ch**. Ο Νέβα περιστρέφεται γύρω από τον εαυτό του μία φορά κάθε 6,4249 ώρες.

## Εξωτερικοί σύνδεσμοι
* Τροχιά από το JPL (Java)

Ινδιανα